Държавен вестник, бр. 52, 2025 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  52
полето „Забележка“ на Синята карта на ЕС се 
вписва „Международна закрила, предоставена 
от България на (дата).“
11. Алинея 27 се изменя така:
„(27) След изтичане на първите 12 месеца на 
висококвалифицирана заетост притежателят на 
Синя карта на ЕС може да смени работодателя 
си по облекчена процедура.“
12. Създават се ал. 28 – 30:
„(28) В случаите по ал. 27 новият работода­
тел подава заявление с приложени документи 
по ал. 5, т. 6 и 7. След положително становище 
от Агенцията по заетостта по комплекта до­
кументи притежателят на Синя карта на ЕС 
подава заявление за издаване на разрешение 
за продължително пребиваване и работа тип 
„Синя карта на ЕС“. Дирекция „Миграция“ 
уведомява Държавна агенция „Национална 
сигурност“ за промяната.
(29) След изтичане на първите 12 месеца на 
висококвалифицирана заетост притежателят на 
Синя карта на ЕС може да смени заеманата 
длъжност в същия сектор по облекчена про­
цедура, като работодателят подава заявление 
с приложени документи по ал. 5, т. 7 и 8. След 
положително становище от Агенцията по 
заетостта по комплекта документи притежа­
телят на Синя карта на ЕС подава заявление 
за издаване на разрешение за продължително 
пребиваване и работа тип „Синя карта на ЕС“.
(30) Алинея 1 не се прилага за чужденци:
1. които са подали молба за международна 
закрила и очакват решение по своя молба или 
се ползват с временна закрила;
2. които са подали молба за убежище и 
очакват решение по своята молба;
3. които кандидатстват за пребиваване в 
Република България в качеството на научни 
работници с цел провеждане на научноизсле­
дователски проект;
4. които имат в друга държава членка статут 
на дългосрочно пребиваващ в Европейския 
съюз и упражняват своето право да пребива­
ват в Република България с цел извършване 
на икономическа дейност в качеството си на 
заето или самостоятелно заето лице;
5. чието експулсиране е било временно 
отложено поради фактически или правни 
основания;
6. които са командировани, за периода на 
командироването им на територията на Репуб­
лика България;
7. които по силата на споразумения между 
Европейския съюз и държавите членки, от 
една страна, и трети държави, от друга страна, 
се ползват в качеството на граждани на тези 
трети държави с права на свободно движение, 
равностойни на тези на гражданите на Евро­
пейския съюз.“
§ 25. В чл. 33л се правят следните измене­
ния и допълнения:
1. В ал. 2 думите „разрешение за времен­
но пребиваване на чужденеца“ се заменят с 
„разрешение за продължително пребиваване 
за 90 дни“.
2. Създават се ал. 6 – 9:
„(6) Дирекция „Миграция“ уведомява за­
явителя по ал. 4 и първата държава членка 
за своето решение във възможно най-кратък 
срок, но не по-късно от 30 дни след датата на 
подаване на пълното заявление. При извън­
редни и надлежно обосновани обстоятелства, 
свързани със сложността на заявлението, 
срокът за разглеждането му се удължава с 30 
дни, за което се уведомява заявителят. В слу­
чай на отказ по заявлението по причини, че 
представените документи са придобити чрез 
измама или са неистински или преправени, 
или че притежателят на Синя карта на ЕС 
представлява реална и сериозна заплаха за 
националната сигурност и обществения ред 
или общественото здраве, дирекция „Мигра­
ция“ посочва в уведомлението си до първата 
държава членка тези обстоятелства.
(7) Притежател на Синя карта на ЕС може 
да се премести в Република България, след 
като е пребивавал законно 6 месеца в друга 
държава членка, която е различна от държа­
вата членка, която е издала първата Синя 
карта на ЕС.
(8) Притежателят на валидна Синя карта 
на ЕС, издадена от друга държава – членка 
на Европейския съюз, може да влезе и да 
пребивава в Република България за срок до 
90 дни в рамките на период от 180 дни с цел 
извършване на конкретна служебна работа, без 
да се изисква друго разрешение за извършване 
на такава дейност освен Синята карта на ЕС 
и редовен паспорт.
(9) Притежателят на Синя карта на ЕС по­
ема разходите, свързани със завръщането му 
в Република България, както и на членовете 
на неговото семейство, когато друга държава 
членка е отхвърлила заявлението му за преби­
ваване над 90 дни по смисъла на този член.“
§ 26. В чл. 33м се правят следните измене­
ния и допълнения:
1. В ал. 1 думите „на национално разрешение 
за пребиваване за висококвалифицирана трудо­
ва заетост“ и запетаята пред тях се заличават.
2. Създават се ал. 4 и 5:
„(4) Член на семейство на притежател на 
Синя карта на ЕС може да получи статут на 
дългосрочно пребиваване в Република Бълга­
рия, ако е пребивавал 5 години законно и непре­
къснато на територията на държави – членки 
на Европейския съюз, като член на семейство 
на притежател на Синя карта на ЕС, от кои­
то последните две години на територията на 
Република България. Периодите на отсъствие 
от територията на държавите – членки на ЕС, 
не прекъсват 5-годишния период и се отчитат 
при изчисляването му, когато са под 6 после­
дователни месеца и не надхвърлят общо 10 
месеца за 5-годишния период.
(5) На чужденците по ал. 4 се издава разре­
шение за пребиваване съгласно изискванията 
на Регламент (ЕО) № 1030/2002. В полето 
„категория разрешение“ се отбелязва „дълго­
срочно пребиваващ в ЕС“.“